Få minutter etter at politiet har rigget til laserkontroll, spres advarsler på sosiale medier

300.000 nordmenn bruker varslingstjeneste for å unngå politikontroll. Politiet sier tjenesten beskytter de kriminelle.

Hanna Gjelsvik Berg

12. apr. 2017 09:39 Sist oppdatert 25. april 2017

På telefonen dukker pushmeldingene opp:

«Fartskontroll på Lørenskog: Ved Fjellsrud skole på Fjellhamar, har de laser og gjemmer seg!» og «Observasjon ved Oppegård: Politiet snoker rundt på Tårnåsen senter».

Tar risiko på andres vegne

Appen «fartskontroller» er den mest populære innen varsling av politiaktivitet. Det er en kollektiv tjeneste der alle som bruker appen kan melde inn tips om pågående kontroller, som så dukker opp som en pushmelding på telefonen til brukerne. Så mange som 300.000 nordmenn har lastet ned appen, og målet er å unngå kontroll og regulering.

Hvem er det som benytter seg av denne tjenesten? I videoen ovenfor blir vi med bilentusiaster fra Ski på en kjøretur.

Tjenesten beskytter kriminelle

I 2015 var 22 prosent av dødsulykkene forårsaket av rus. Ruskjørere er de første til å unndra seg kontrollen.

– Vi opplever ukentlig at vi tar ruskjørere før noen varsler om kontroll. Men med varslingstjenestene, uteblir også ruskjørerne, forteller Rune Kaspersen i utrykningspolitiet Øst og Innland.

Se hele reportasjen øverst i saken.